Document ID: 32004R1137

UREDBA KOMISIJE (ES) št. 1137/2004
z dne 21. junija 2004
o spremembi Uredbe (ES) št. 43/2003 o uvedbi sprememb pravil za izvajanje uredb Sveta (ES) št. 1452/2001, (ES) št. 1453/2001 in (ES) št. 1454/2001 glede pomoči pri lokalni proizvodnji rastlinskih proizvodov v najbolj obrobnih regijah Unije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1453/2001 z dne 28. junija 2001 o uvedbi posebnih ukrepov za nekatere kmetijske proizvode za Azore in Madeiro in o razveljavitvi Uredbe (EGS) št. 1600/92 (Poseima) (1), in zlasti člena 5(3) Uredbe,
ob upoštevanju naslednjega:
(1)
Uredba Komisije (ES) št. 43/2003 (2) je v Prilogi IV določila maksimalne zneske in količine pomoči pri lokalnem trženju proizvodov iz člena 5(1) Uredbe (ES) št. 1453/2001.
(2)
Pri izvajanju tega ukrepa v letu 2003 se je izkazalo, da je uporaba maksimalnih količin med proizvodi zelo različna. Ugotovilo se je, da količine za nekatere izdelke sistematično ostajajo neporabljene, medtem ko so drugi proizvodi predmet zahtev, ki presegajo maksimalne količine, kar ima za posledico uporabo koeficienta zmanjšanja pomoči. Zato se zdi utemeljeno, z namenom boljše uporabe sredstev, ponovno razdeliti količine med proizvode na način, ki sledi ugotovljenim gibanjem in začenja prilagajati zneske pomoči za določene izdelke z ozirom na izkušnje in znane rezultate.
(3)
V skladu s tem je treba spremeniti Uredbo (ES) št. 43/2003.
(4)
Ukrepi, predvideni v tej uredbi, so v skladu z mnenjem vseh odborov za upravljanje zadevnih proizvodov -
SPREJELA NASLEDNJO UREDBO:
Člen 1
Priloga IV Uredbe (ES) št. 43/2003 se nadomesti z besedilom v Prilogi te uredbe.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se:
(a)
za določene količine v stolpcu III nove Priloge IV od 1. januarja 2004;
(b)
za zneske pomoči, določene v stolpcih IV in V nove Priloge IV, po pogodbah, sklenjenih po datumu začetka veljavnosti Uredbe.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. junija 2004

Labels: 3
17
19
6